Source: http://kalender.piibel.net/kal/?year=2017&month=7&viewmode=loosung&fontsize=15&fontface=serif&c=1c&keel=et
Timestamp: 2020-02-26 06:56:24+00:00

Document:
Loosung juuli 2017
JUULI KUU LOOSUNG: Ma palun Jumalalt, et teie armastus veel rohkem ja rohkem kasvaks selges tunnetamises ja kõiges tajumises. Fl 1,9
1. Laupäev Kui ma ütlesin: "Mu jalg vääratab", siis sinu heldus, Issand, toetas mind. Ps 94,18 Paulus kirjutab: Jumal on see, kes meid koos teiega on kinnitanud Kristusesse. 2Kr 1,21 Toeta siin mind tüdimuses, kui ma tahan nõrkeda! Kinnita mind kiusatuses, kui ma kipun langema. Minu jalge alla talla patuväed Sa võimsasti! Jeesus, Sinu risti alla põgenen ma varjule. KLPR 69:2-3. Hugo Viktor Karl Wühner Jn 2,1-11; Ap 13,26-43
3. PÜHAPÄEV PÄRAST KOLMAINUPÜHA Inimese Poeg on tulnud otsima ja päästma kadunut. Lk 19,10 Lk 15,1-3.11b-32; 1Tm 1,12-17; Ps 12 Jutlus: Lk 15,1-7(8-10)
2. Pühapäev Ära tee liiga oma ligimesele. 3Ms 19,13 Ärge tehke midagi kiusu ega auahnuse pärast, vaid pidage alandlikkuses üksteist ülemaks kui iseennast. Fl 2,3 Võime oma töödest vaid siis rõõmu tunda, kui tunneme end Jumala kaastöölistena. Joosep Tammo
3. Esmaspäev Jeremija ütles: "Kui ma mõtlesin: Ma ei taha enam mõelda tema peale ega rääkida tema nimel, siis oli mu südames nagu põletav tuli." Jr 20,9 Meil on ju võimatu jätta rääkimata seda, mida me oleme näinud ja kuulnud. Ap 4,20 Evangelisatsioon ei võrdu propagandaga ega ka vaimse kolonisatsiooniga. Tähtis on, et me oma varandust endale ei hoia, vaid edasi anname ka neile, kes seda soovivad. Fanny de Sivers Lk 7,36-50; Ap 13,44-52
4. Teisipäev Meenuta muistseid päevi, pane tähele aastaid põlvest põlve! Küsi oma isalt, et ta jutustaks sulle, oma vanadelt, et nad räägiksid sulle! 5Ms 32,7 Jeesus kutsus lapsed enese juurde ja ütles: "Laske lapsed minu juurde tulla ja ärge keelake neid, sest selliste päralt on Jumala riik!" Lk 18,16 Kui pisike laps tuleb su juurde ja surub end usaldavalt sinu vastu, kas see ei peaks sindki julgustama Jeesuse juurde minema, et nõjatuda Tema najale? Eenok Haamer Km 10,6-16; Ap 14,1-7
5. Kolmapäev Ma olen nõuks võtnud siiski Issandaga rääkida, kuigi olen põrm ja tuhk. 1Ms 18,27 Jääge kindlasti palvesse. Kl 4,2 Eks see ole arm ja heldus Jumalaga kõnelda, et meil patustel on julgus Tema ette astuda? Eks Ta meid ju armasta: patud andeks annab Ta! Küll siis võime julged olla, palvele nüüd rõõmsalt tulla! KLPR 315:1. Johann Rist Mi 7,7-9.18-20; Ap 14,8-20a
6. Neljapäev Ka edaspidi olen ma seesama ja ükski ei päästa minu käest. Mina teen, ja kes saaks seda takistada? Js 43,13 Maarja ütles: "Ta on näidanud oma käsivarre kangust, ta on pillutanud need, kes on ülbed oma südame meelelt." Lk 1,51 Jumal alustas sealt, kus kõik näis viljatu ja lootusetu, ning rajas oma rahva. Kas ei peaks see meid sügavalt oma uskmatuse ja skeptitsismi üle järele mõtlema panema? Joosep Tammo Mt 18,15-20; Ap 14,20b-28
6. juuli 1415 - Jan Hus suri märtrina Konstanzis
7. Reede Ainult tuuleõhk on inimlapsed, paljas vale on mehepojad; kaalule pandult on nemad kõik ühtekokku kergemad kui tuuleõhk. Ps 62,10 Sest Inimese Poeg on tulnud otsima ja päästma kadunut. Lk 19,10 Kogudus, sind ei ole saadetud maailma tühja juttu rääkima! Mõtle sellele, et sa tunned Jeesust, keda maailm vajab, ja temast pead sa tunnistama. Osvald Tärk Gl 3,6-14; Ap 15,1-21
8. Laupäev See on päev, mille Issand on teinud: ilutsegem ja rõõmutsegem temast! Ps 118,24 Ent isa ütles oma sulastele: "Tooge kiiresti kõige kallim kuub ja pange talle selga ja andke talle sõrmus sõrme ja jalatsid jalga ja tooge nuumvasikas, tapke see ja söögem ning olgem rõõmsad, sest see mu poeg oli surnud, ja on jälle saanud elavaks, ta oli kadunud, ja on leitud!" Lk 15,22-24 Pole olemas suuremat rõõmu kui teadmine, et meie elu ja töö on Jumala teenistuses. Martin Luther Jn 3,1-10; Ap 15,22-35
4. PÜHAPÄEV PÄRAST KOLMAINUPÜHA Kandke üksteise koormaid, nõnda te täidate Kristuse seadust. Gl 6,2 Lk 6,36-42; Rm 14,10-13; Ps 7 Jutlus: 1Ms 50,15-21
9. Pühapäev Hõiska, Siioni tütar, hüüa, Iisrael! Rõõmusta ja rõkata kogu südamest, Jeruusalemma tütar! Issand on võtnud tagasi kohtuotsuse sinu kohta. Sf 3,14-15 Sellesama mehe soost on Jumal oma tõotust mööda toonud Jeesuse Iisraelile Päästjaks. Ap 13,23 Ilusam Kristus, vägev valitseja, Sa taeva armu avaldus, Sind tahan kiita ja austada, mu hinge au, kroon, rõõmustus! KLPR 293:1. Leopold Aleksander Raudkepp
10. Esmaspäev Alguses lõi Jumal taeva ja maa. 1Ms 1,1 Usus me mõistame, et maailmad on valmistatud Jumala sõna läbi. Hb 11,3 Kui keegi väidab, et Jumal ei saa teha, mida enne pole tehtud, siis eitab ta muutumise võimalust, seni võimatu muutumist tegelikkuseks, Jumala väe, Jumala helduse tegutsemise võimalust. Toomas Paul Gl 6,1-5; Ap 15,36-16,5
11. Teisipäev Ole mulle kaitsjaks kaljuks, kuhu ma aina saan minna! Sina oled käskinud mind päästa. Ps 71,3 Paulus laskus põlvili ja palvetas koos nende kõikidega. Siis puhkesid kõik valjusti nutma ja kallistasid Paulust ning andsid talle suud. Kõige rohkem tegi neile haiget see, mis ta oli öelnud, et nad ei saavat enam kunagi tema palet näha. Siis nad saatsid ta laevale. Ap 20,36-38 Kuis särab armupäike, mu Issand, minule. Ta helkjas valgusläige viib varjud kaugele. Las tõusta tuuli palju, ei siiski kõigu ma. Mu alus ja mu kalju on Õnnistegija. KLPR 281:3. Ernst Moritz Arndt 2Kr 2,5-11; Ap 16,6-15
12. Kolmapäev Ma ei peida enam oma palet nende eest, sest ma valan oma Vaimu Iisraeli soo peale, ütleb Issand Jumal. Hs 39,29 Jeesuse Kristuse läbi on Jumal ka teid kinnitatud tõotatud Püha Vaimu pitseriga. Ef 1,13 Ma palun, Issand, tule mu südamesse Sa! Mu valguseks Sa ole, öö sünge peleta! Siis hommik hinge koidab ja patu varjud võidab Su püha Eluvaim. KLPR 136:4. Charles Wesley Mk 11,(20.21)22-26; Ap 16,16-24
13. Neljapäev Saalomon ütles: "Aga kas Jumal tõesti peaks elama maa peal?" 1Kn 8,27 Keegi ei ole iialgi näinud Jumalat. Ainusündinud Poeg, kes on Isa rinna najal, tema on meile teate toonud. Jh 1,18 Jumala Sõna, kes on tõde ja elu Isa juures, tegi endast tee, kuna ta võttis endale inimese loomuse. Kõnni seda teed, vaadeldes Tema alandlikkust, ja sa jõuad Jumalani välja. Augustinus 1Kr 12,19-26; Ap 16,25-40
14. Reede Jumala pääste on ligi neile, kes kardavad teda, et meie maal au elaks, heldus ja tõde saavad teineteisega kokku, õigus ja rahu annavad teineteisele suud. Ps 85,10.11 Meie ootame aga tema tõotuse järgi uusi taevaid ja uut maad, kus elab õigus. 2Pt 3,13 Jumalarahvas teab, mis meid ees ootab, ja sellepärast on meil jõudu võidelda ja kanda koormaid ja elada rõõmsana ka kõikide ebaõnnestumiste keskel. Sest Tema kannab meid. Joel Luhamets Fl 2,1-5; Fl 1,1-11
15. Laupäev Mooses ütles Issandale: "Sest vaata, see rahvas on sinu rahvas." 2Ms 33,13 Hea karjane kutsub omi lambaid nimepidi ja viib nad välja. Kui ta on kõik omad välja ajanud, käib ta nende ees ning lambad järgnevad talle, sest nad tunnevad tema häält. Jh 10,3-4 Au Jumalale! Avatud on taeva värav jälle ja tee, mis enne suletud, on lahti tehtud meile. Kes seda usub, rõõmsaks saab ja hoolega end valmistab Kristuse järel käima. KLPR 122:2. Johannes Zwick Jn 4,1-11; Fl 1,12-18a
5. PÜHAPÄEV PÄRAST KOLMAINUPÜHA Teie olete armu läbi päästetud usu kaudu - ja see ei ole teist enestest, vaid see on and Jumalalt. Ef 2,8 Lk 5,1-11; 1Kr 1,18-25; Ps 1 Jutlus: Jh 1,35-42
16. Pühapäev Jumala käes on mu pääste ja mu au. Ps 62,8 Jeesus ütleb Peetrusele: "Mina olen sinu pärast Jumalat palunud, et su usk ei lõpeks." Lk 22,32 Kui tulemine on nii raske, kui tuhanded käed siis meid kisuvad tagasi vanadele teedele, siis olgu meil teada, et Jumala Poja kutse on siiski tugevam kui inimeste arvamine. Ja meie läheme! Jaan Lattik
17. Esmaspäev Ja tema kuulutab rahvaile rahu. Sk 9,10 Peetrus ütles: "Kõige rahva hulgast on see, kes Jumalat kardab ja teeb õigust, tema meele järgi. See on sõna, mille ta on läkitanud Iisraeli lastele, kuulutades evangeeliumi rahust Jeesuse Kristuse kaudu, kes on kõikide Issand." Ap 10,35-36 Kahekümnenda sajandi suursündmused kandsid kohutavaid vilju jumalasalgajate juhtimisel. Nüüd peaksime alistuma Kristusele. Olgu Tema arm meiega! Osvald Reier Gl 1,13-24; Fl 1,18b-26
18. Teisipäev Kõik Issanda teerajad on heldus ja tõde neile, kes peavad ta lepingut ja tema tunnistusi. Ps 25,10 Kes on ustav pisimas, see on ustav ka paljus, ja kes on ülekohtune pisimas, see on ülekohtune ka paljus. Lk 16,10 Ole ustav, Jeesu rahvas, ole ustav otsani, võitlemises ole vahvas, ära karda sugugi. Olgu sul ka ohkamist, olgu raske sinu rist, risti all saad võiduraale, jäädavale isamaale. KLPR 303:1. Martin Lipp Rm 9,14-23(24-26); Fl 1,27-2,4
19. Kolmapäev Mina olen Issand, su ravija. 2Ms 15,26 Jeesuse Kristuse vermete varal te olete saanud terveks. 1Pt 2,24 Kui teeme oma elu sõltuvaks Jumalast, siis tohime temaga ükskord ka igaveses osaduses õnnelikud olla. Harri Haamer Hs 2,3-8a; Fl 2,5-11
20. Neljapäev Sinu juures leiab vaeslaps halastust. Ho 14,4 Nõnda ütleb Esimene ja Viimne, kes oli surnud ning on jälle elavaks saanud: "Ma tean su viletsust." Ilm 2,8-9 Osaduses Jumalaga tunneb ka rikkaim end vaesena ja vaeseim rikkana. Elmar Salumaa Ap 15,4-12; Fl 2,12-18
21. Reede Õnnistatud olgu, kes tuleb Issanda nimel! Ps 118,26 Jumala armastus meie vastu on saanud avalikuks selles, et Jumal oma ainusündinud Poja on läkitanud maailma, et me tema läbi elaksime. 1Jh 4,9 Armastus on Jumala enese astumine inimesse. Inimene saab selleks niipalju ära teha, et hoiab ukse lahti ja ajab koli ja risu eest välja: teeb Jumalale ruumi oma südames. Seda nimetatakse uuestisündimiseks, kui Jumal asub inimesse elama. Karl Raudsepp 2Kr 12,1-10; Fl 2,19-30
22. Laupäev Me kõik oleme saanud roojaseks ja kõik meie õigused on määrdunud riide sarnased. Js 64,5 Issand pöördus ja vaatas Peetrusele otsa ja Peetrusele tuli meelde Issanda sõna, kuidas ta temale oli öelnud: "Enne kui täna kukk laulab, salgad sina mu kolm korda ära." Ja ta läks välja ja nuttis kibedasti. Lk 22,61-62 Jeesuse viisil suudab teisele inimesele läheneda ainult see, kes on kogenud, et Jumal teda armastab. Jumal käitub temaga mitte kui vaenlasega, vaid kui sõbraga, kui armsa lapsega, kellele kogu ta süü on andeks antud. Seepärast on tal võimalik alustada uut teed, Jumalat ja kaasinimesi uues valguses näha. Albert Soosaar Fl 3,12-16; Fl 3,1-11
6. PÜHAPÄEV PÄRAST KOLMAINUPÜHA Nõnda ütleb Issand, kes sind on loonud: Ära karda, sest ma olen sind lunastanud, ma olen sind nimepidi kutsunud, sa oled minu päralt! Js 43,1 Mt 28,16-20; Rm 6,3-8(9-11); Ps 26 Jutlus: 5Ms 7,6-12
23. Pühapäev Ärge rääkige üha nii kõrgilt ärgu tulgu ülbust teie suudest! Sest Issand on kõikteadja Jumal ja tema uurib tegusid. 1Sm 2,3 Lapsed, ärgem armastagem sõnaga ja keelega, vaid teoga ja tõega! 1Jh 3,18 Ilmselt tuleb kristluse kriisi põhjust otsida selles, et kristlased ise ei ole küllalt teostanud kristluse elujõudu, on rahuldunud rohkem kristluse kui teoreetilise maailmavaatega ja õpetusega ning vähem näinud tema olulisemat joont - teatavas kindlakujulises tegelikus käitumises. Johan Kõpp
24. Esmaspäev Ja ma annan teile karjaseid oma südame järgi, ja need karjatavad teid targasti ja taibukalt. Jr 3,15 Paulus kirjutab: Ma manitsen siis nüüd kõigepealt tegema palveid, palvusi, eestpalveid, tänupalveid kõigi inimeste eest, kuningate ja kõigi ülemuste eest, et me võiksime elada vaikset ja rahulikku elu kõiges jumalakartuses ja väärikuses. 1Tm 2,1-2 Meile anna rahu armuga, oh Jumal, meie ajal! Meid võta kaitsta väega siin meie maal ja rajal, Sa vägev võitja Issand! Ka meie valitsusele nõuandjaks ikka ole, et meie rahus elame ja hinge toidust saame. Oh kuule palvet! Aamen. KLPR 454:1-2. Martin Luther 2Ms 14,15-22; Fl 3,12-16
25. Teisipäev Sest sina kiskusid mu hinge surmast välja, mu silmad silmaveest, mu jala komistusest. Ps 116,8 Epafroditos ju oligi suremas haige, kuid Jumal halastas tema peale, aga mitte üksnes tema, vaid ka minu peale, et mulle ei tuleks kurbust kurbusele lisaks. Fl 2,27 Au Jumalale, kiitus ka, kes kõike head meil annab! Au Temale, kes armuga hoolt meie eest veel kannab. Kes meie hinge jahutab, kõik vaeva, valu vaigistab: Au Jumalale andkem! KLPR 290:1. Johann Jakob Schütz Ap 2,32-40; Fl 3,17-21
26. Kolmapäev Rahvakogudes tänage Jumalat. Ps 68,27 Kannatlikkuse ja julgustuse Jumal aga andku teile, et te mõtleksite sedasama omavahel Kristuse Jeesuse eeskuju kohaselt, et te ühel meelel ja ühest suust ülistaksite Jumalat ja meie Issanda Jeesuse Kristuse Isa. Rm 15,5-6 Oh et mu hääl ka sinna kostaks, kus päike paistab hiilates; et tänades mu veri voolaks nii kaua kui hing ihu sees. Viiks kiitust viimne veretilk, tooks tänu iga silmapilk! ULR 41:2. Johann Mentzer Ap 16,23-34; Fl 4,1-9
27. Neljapäev Vaata, sõnakuulmine on parem kui tapaohver. 1Sm 15,22 Õndsad on need, kes Jumala sõna kuulevad ja seda seda tallele panevad. Lk 11,28 Alati on nii, et need Jeesuse sõnad, mis esmalt tunduvad meile vastuvõetamatutena, väärivad just erilist tähelepanu, kuna neis sisaldub midagi äärmiselt olulist. Enamasti on seal puudutatud mõnda meiepoolset tõket, mille oleme seadnud enda ja Jumala vahele, ja mille olemasolu me endale sugugi tunnistada ei taha. Jaan Kiivit jun Mt 18,1-6; Fl 4,10-23
28. Reede Kes valmistab kaarnale roa, kui ta pojad karjuvad Jumala poole, toiduta ümber hulkudes? Ii 38,41 Seesama Issand on kõikide Issand, rikas kõikide heaks, kes teda appi hüüavad. Rm 10,12 Hällist hauani looda alati! Ristikandjat Jeesus aitab, valuöödel valgust näitab, pühib silmavee - troost ja õnn on see. KLPR 337:3. Valdeko Saksen 1Kr 12,12-18; Ap 17,1-15
29. Laupäev Vaata, sa oled mu elupäevad pannud kämbla laiuseks, mu eluiga on kui eimiski sinu ees; tühi õhk on iga inimene, kes seisab püsti. Sela. Ps 39,6 Ma ei palu, et sa võtaksid nad ära maailmast, vaid et sa hoiaksid neid kurja eest. Jh 17,15 Võit patu üle ei tähenda, et nüüdsest oleme üliettevaatlikud ja kunagi enam ei komista. Võit on Jeesuses Kristuses ja ainult temas. Kui usaldame oma elu tema kätte, siis hakkab ta meid juhtima ja kasutama Jumala riigi huvides. Me ei tarvitse teada, kuidas ta seda teeb, kuid me usume, et ta tahab ja suudab meid hoida ja tarvitada. Osvald Tärk Ilm 3,1-6; Ap 17,16-34
7. PÜHAPÄEV PÄRAST KOLMAINUPÜHA Järelikult ei ole te nüüd enam võõrad ja majalised, vaid pühade kaaskodanikud ja Jumala kodakondsed. Ef 2,19 Jh 6,1-15; Ap 2,41a.42-47; Ps 21 Jutlus: Jh 6,30-35
30. Pühapäev Ärge lootke valesõnade peale, kui öeldakse: "See on Issanda tempel, Issanda tempel, Issanda tempel!" Vaid parandage oma eluviise ja tegusid. Jr 7,4-5 Sest Jumala riik ei ole ju sõnades, vaid väes. 1Kr 4,20 Jeesus meiega koos, meie sees ja meie kaudu nähtav. Kas see ei peaks olema ristiinimese hool? Aga milles oled sina hoolas? Eenok Haamer
31. Esmaspäev Ma pühin üheainsa päevaga ära selle maa süü. Sk 3,9 Kristus kandis ise meie patud oma ihus üles ristipuule, et meie, olles surnud pattudele, elaksime õigusele. 1Pt 2,24 Kas võiks Jumal viha kanda enam veel meie peal? Poja võtab anda! Poeg, kes taeva Isa süda, tuleb sealt ülevalt ära võitma häda. ULR 143:3. Paul Gerhardt Jh 6,47-56; Ap 18,1-22

References: Ps 94
 Ps 12
 Ps 62
 Ps 118
 Ps 7
 Ps 71
 Ps 85
 Ps 1
 Ps 62
 Ps 25
 Ps 118
 Ps 26
 Ps 116
 Ps 68
 Ps 39
 Ps 21